open-index/open-wikipedia-markdown huggingface dataset:
পঞ্চম জাতীয় সংসদ

**পঞ্চম জাতীয় সংসদ** (৫ এপ্রিল ১৯৯১ - ২৪ নভেম্বর ১৯৯৫) ১৯৯১ সালের ২৭ ফেব্রুয়ারি পঞ্চম জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। নির্বাচনে প্রধান দুটি দলের মধ্যে বাংলাদেশ জাতীয়তাবাদী দল জাতীয় সংসদের ৩০০টির আসনের মধ্যে ১৪০টি এবং বাংলাদেশ আওয়ামী লীগ ৮৮টি আসনে জয়লাভ করে। বাংলাদেশ জাতীয়তাবাদী দল খালেদা জিয়াকে প্রধান করে সরকার গঠন করে। ১৯৯১ সালের ৫ এপ্রিল পঞ্চম সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন এবং সংরক্ষিত মহিলা আসনের ৩০ জনসহ মোট ৩৩০ জন সংসদ সদস্য নিয়ে পঞ্চম সংসদ যাত্রা শুরু করে। ২০ মার্চ মন্ত্রিসভা গঠিত হয়। আবদুর রহমান বিশ্বাস সংসদের স্পিকার এবং শেখ রাজ্জাক আলী ডেপুটি স্পিকার নির্বাচিত হন। পরবর্তীতে আবদুর রহমান বিশ্বাস রাষ্ট্রপতি নির্বাচিত হলে শেখ রাজ্জাক আলী স্পিকার এবং হুমায়ুন খান পন্নী ডেপুটি স্পিকার নির্বাচিত হন। সংসদে আওয়ামীলীগ বিরোধীদলের মর্যাদা পায় এবং শেখ হাসিনা বিরোধীদলীয় নেতা নির্বাচিত হন। এ সংসদ মোট ৪ বছর ৮ মাস স্থায়ী ছিলো।

## উল্লেখযোগ্য ব্যক্তিবর্গ

## আরও দেখুন
চতুর্থ জাতীয় সংসদ

ষষ্ঠ জাতীয় সংসদ

## তথ্যসূত্র

বিষয়শ্রেণী:পঞ্চম জাতীয় সংসদ
প্রাইড অব পারফরম্যান্স পুরস্কার (২০০০–০৯)

প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা,  ক্রীড়া, চিকিৎসা বিজ্ঞান এবং বিজ্ঞান ইত্যাদি বিষয়ে উল্লেখযোগ্য অবদান রাখার জন্য প্রদান করা হয়।২০০০ সাল হতে ২০০৯ সাল পর্যন্ত পুরস্কার প্রাপ্তদের তালিকা।

## ২০০০
* সাঈদ আনোয়ার ক্রিকেটার
* ভবানী শঙ্কর চৌধুরী (শিক্ষা)
* হামিদুল হক (টেনিস – ক্রীড়া)

## ২০০১
* ড. আতাহার হোসেন খান (সাহিত্য)
* মোহাম্মদ ইকবাল লেখক

## ২০০২
পুরস্কার প্রদান করা হয় ২৩ মার্চ ২০০২ সালে.

* হেমায়েত আলী- কবি
* গিলানী কারমন,
* আলী হায়দার,
* সাব্বির,
* আফজল আহমেদ,
* আনোয়ার মোজাফর,
* নাসির,
* রাসেদ আহমেদ,
* শফিকুল্লাহ,
* অশিম,
* আব্দুল কাদের মল্লিক,
* আবদুল মাজেদ,
* ইমরান,
* গোলাম মোস্তফা,
* মোহসিন আগা,
* মোহাম্মদ নাইম, 
* মুসতাক আহমেদ,
* খালেদ আফতাব,
* দিনা মিস্ত্রী,
* আসগড় মাসুদ,
* শাবাজ আলী,
* সাঈদ হাসান,
* সোয়াইব মাহমুদ,
*খালেক,
* সাবেরা বেগম,
* আয়েশা মহিউদ্দিন, 
* আব্দুস সাত্তার, 
* ওমর সর্দারর
* মোহাম্মদ আজমল খান 
* মোহাম্মদ আসলাম মল্লিক, 
* মোহাম্মদ আকরাম, 
* মোহাম্মদ ইমরান, 
* মোহাম্মদ ফারুক, 
* আক্তার, 
* আসকারি মিয়া ইরানি, 
* শোয়েব মনসুর
* সৈকত মাহমুদ , 
* ফারুক জামির, 
* কোনাল নাসির 
* জামিল ফারুকি 
* নাজিয়া হাসান 

## ২০০৩
১৪ আগস্ট ২০০২ সালে ঘোষণা করে, ২৩ মার্চ ২০০৩ সালে পুরস্কার দেওয়া হয়।.    

## ২০০৪
পুরস্কার ঘোষণা করা হয় ১৪ আগস্ট ২০০৩,বিতরণ করা হয় ২০০৪ এর মার্চ মাসে          

## ২০০৫
১৪ আগস্ট ২০০৪ সালে ঘোষণা করা হয় ২৩ মার্চ ২০০৫ সালে পুরস্কার বিতরন করা হয়    

## ২০০৬
২০০৬ সালের ১৪ আগস্ট ঘোষণা করা হয় ২০০৬ সালের মার্চ মাসে বিতরন করা হয়।

## ২০০৭
১৪ আগস্ট ২০০৬ সালে ঘোষণা করা হয় ২৩ মার্চ ২০০৭ সালে বিতরন করা হয়।.   

## ২০০৮
১৪ আগস্ট ২০০৭ সালে ঘোষণা করা হয় ২০০৮ সালে মার্চে বিতরন করা হয়।     

## ২০০৯
১৪ আগস্ট ২০০৭ সালে ঘোষণা করেন ২০০৯ সালে ২৩ মার্চ বিতরন করেন। 

## তথ্যসূত্র

বিষয়শ্রেণী:পাকিস্তানের বেসামরিক পুরস্কার ও সম্মাননা
বিষয়শ্রেণী:প্রাইড অব পারফরম্যান্স প্রাপক
তামিম আহমেদ চৌধুরী

**তামিম আহমেদ চৌধুরী** (২৫ জুলাই ১৯৮৬- ২৭ আগস্ট ২০১৬), তার অপর  কুনিয়াত নাম **আবূ ইব্রাহীম আল-হানিফ,** সে ছিল বাংলাদেশি-কানাডীয় হতে কথিত ইসলামিক স্টেট (আইএস) এর মধ্যে বাংলাদেশ আমির।  । তিনি জুলাই ২০১৬ ঢাকা হলি আর্টিসান আক্রমণের  কথিত মাস্টারমাইন্ড ছিলেন, যার ফলস্বরূপ ২৯ জন মারা গিয়েছিলেন। ২৭ আগস্ট ২০১৬-তে বাংলাদেশী বাহিনীর অভিযানে ঢাকায় আইএসের সেফহাউসে এক হামলায় নিহত হয়েছিল। 

## ইতিহাস
তামিস ১৯৮৬ সালের ২৫ জুলাই বাংলাদেশের সিলেটে জন্মগ্রহণ করেন। তামিম চৌধুরী পূর্বে কানাডার অন্টারিও উইন্ডসারের বাসিন্দা ছিলেন।

তিনি উইন্ডসর জেএল ফারস্টার মাধ্যমিক বিদ্যালয়ে পড়াশোনা করেছেন। ২০০৪ সালে বিভিন্ন ট্র্যাক এবং ফিল্ড ক্রিয়াকলাপে বিদ্যালয়ের হয়ে প্রতিযোগিতা করেছিলেন। তিনি বসন্ত ২০১১ সালে উইন্ডসর বিশ্ববিদ্যালয় থেকে স্নাতক, রসায়নে অনার্স ডিগ্রি অর্জন করেন । 

ডালহৌসি বিশ্ববিদ্যালয়ের রিসিলিয়েন্স রিসার্চ সেন্টারের পোস্ট-ডক্টরাল ফেলো অমরনাথ অমরসিংম উইন্ডসরতে চৌধুরীর সময় সম্পর্কে বলেছিলেন, "সেখানে কিছু লোক ছিলেন যারা তাকে মসজিদেে যাতায়াত এবং সামাজিক হিসেবে চেনাশোনা থেকে চিনতেন" এবং "তিনি লাজুক ছিলেন, চর্মসার বাচ্চা " 

উইন্ডসর ইসলামিক অ্যাসোসিয়েশন (ডব্লিউআইএ) মন্তব্য করেছে, "আমরা নিশ্চিত করতে পারি যে তামিম চৌধুরী উইন্ডসর থেকে এসেছিলেন, যদিও তিনি সম্প্রদায়ের কোনও নামী ব্যক্তি নন," ডব্লিউআইএর মুখপাত্র লিনা চাকার বলেছেন। 

### ইসলামিক স্টেট
তিনি সম্ভবত ২০১২-১৩ সালে কোনও এক সময় সিরিয়ায় ভ্রমণ করেছিলেন। এর কিছু পরে তিনি বাংলাদেশে ফিরে আসেন। 

তাকে জুলাই ২০১৬ ঢাকা আক্রমণ  হামলার "মূল পরিকল্পপনাকারী" এবং "অন্যতম মাস্টারমাইন্ড" হিসাবে বর্ণনা করা হয়েছিল। 

২০১৬ সালের এপ্রিল মাসে, তার একটি সাক্ষাৎকার ইসলামিক স্টেটের অফিশিয়াল প্রকাশনা, *দাবিকের*  ১৪তম সংস্করণে প্রকাশিত হয়েছিল। নিবন্ধে, তাকে "বাংলায় খিলাফত সৈনিকদের আমির" হিসাবে বর্ণনা করা হয়েছিল এবং  উদ্ধৃত করে বলা হয়েছিল, "কৌশলগত ভৌগোলিক অবস্থানের কারণে খিলাফাহ এবং বিশ্ব জিহাদের জন্য বাংলা

একটি গুরুত্বপূর্ণ অঞ্চল। বঙ্গোপসাগর ভারতের পূর্ব দিকে অবস্থিত এবং উইলিয়াত খুরাসান এর পশ্চিমে অবস্থিত। " "সুতরাং, বাংলায় একটি শক্তিশালী জিহাদ বেস থাকায় উভয় পক্ষ থেকে একযোগে ভারতের অভ্যন্তরে গেরিলা আক্রমণ পরিচালনা এবং সেখানে বিদ্যমান স্থানীয় মুজাহিদিনের সহায়তার সাথে ভারতে তাওয়াহুশ (ভয় ও বিশৃঙ্খলা) তৈরি করার সুবিধা তৈরি করবে।" 

### পুরস্কার ঘোষণা
২ আগস্ট ২০১৬-তে, বাংলাদেশি পুলিশ তাকে ধরতে  তার অবস্থান সম্পর্কিত তথ্যের জন্য ২,০০,০০০ বাংলাদেশী টাকার (২,৫০০ ডলার) পুরস্কার ঘোষণা করেছিল বলে জানা গেছে।

### মৃত্যু
২৭ আগস্ট ২০১৬ খ্রি. তারিখে নারায়ণগঞ্জ সদর উপজেলায় একটি বাড়িতে যৌথবাহিনীর অভিযানের সময় চৌধুরীসহ তিন জঙ্গি নিহত হয়েছিল। ঢাকা মেট্রোপলিটন পুলিশের কাউন্টার টেররিজম ইউনিটের প্রধান মনিরুল ইসলাম বাংলাদেশী পত্রিকায় প্রকাশিত এক ঘোষণায় তার মৃত্যুর বিষয়টি নিশ্চিত করেন। 

## তথ্যসূত্র

বিষয়শ্রেণী:বাংলাদেশী ইসলামপন্থী
বিষয়শ্রেণী:কানাডায় বাংলাদেশী অভিবাসী
বিষয়শ্রেণী:বাংলাদেশী মুসলিম
বিষয়শ্রেণী:২০১৬-এ মৃত্যু
বিষয়শ্রেণী:১৯৮৬-এ জন্ম
বিষয়শ্রেণী:বাংলাদেশে ইসলামী সন্ত্রাসবাদ
বিষয়শ্রেণী:কানাডীয় মুসলিম
চতুর্থ জাতীয় সংসদ

**চতুর্থ জাতীয় সংসদ** (১৫ এপ্রিল ১৯৮৮ - ৬ ডিসেম্বর ১৯৯০) ৩রা মার্চ ১৯৮৮ অনুষ্ঠিত চতুর্থ জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। প্রধান বিরোধীদলসহ অধিকাংশ দল নির্বাচন বর্জন করে। জাতীয় পার্টি ৩০০টি আসনের মধ্যে ২৫১টি আসন লাভ করে সংখ্যাগরিষ্ঠতা অর্জন করে এবং মওদুদ আহমেদকে প্রধান করে সরকার গঠন করে। পরবর্তীতে মওদুদ উপরাষ্ট্রপতি হলে কাজী জাফর আহমেদ সংসদ নেতা হিসেবে দায়িত্ব পালন করেন। ২৫ এপ্রিল সংসদের প্রথম অধিবেশন অনুষ্ঠিত শুরু হয়। জনগণের সরাসরি ভোটে নির্বাচিত ৩০০ জন সংসদ সদস্য নিয়ে চতুর্থ সংসদ যাত্রা শুরু করে। এ সংসদ ২ বছর ৭ মাস স্থায়ী ছিল। সংরক্ষিত ৩০ জন মহিলা আসনের কথা থাকলেও এ সংক্রান্ত আইনের মেয়াদ শেষ হয়ে যাওয়ায় এ সংসদে সংরক্ষিত মহিলা আসনে কোন সদস্য ছিলেন না। শামসুল হুদা চৌধুরী সংসদের স্পিকার এবং মোহাম্মাদ রিয়াজ উদ্দীন আহমেদ ডেপুটি স্পিকার নির্বাচিত হন।

## উল্লেখযোগ্য ব্যক্তিবর্গ

## আরও দেখুন
তৃতীয় জাতীয় সংসদ

পঞ্চম জাতীয় সংসদ

## তথ্যসূত্র

বিষয়শ্রেণী:চতুর্থ জাতীয় সংসদ
পার্বত্য চট্টগ্রাম উপজাতীয় কল্যাণ সমিতি

**পার্বত্য চট্টগ্রাম উপজাতীয় কল্যাণ সমিতি** ১৯৬৬ সালে তৎকালীন পূর্ব পাকিস্তানে প্রতিষ্ঠিত একটি রাজনৈতিক দল। দলটি কাপ্তাই বাঁধ নির্মাণের ফলে বাস্তুচ্যুত ১,০০,০০০ জনগোষ্ঠীকে উপস্থাপন ও তাঁদের পুনর্বাসন ও ক্ষতিপূরণ আদায়ের লক্ষে তৈরি হয়। এর নেতৃত্বে ছিলেন অনন্ত বিহারী কীসা ও জে বি লারমা। এটি পার্বত্য চট্টগ্রাম জনসংহতি সমিতির পূর্বসূরী ছিল, যা পরে পার্বত্য চট্টগ্রামের প্রধান রাজনৈতিক দল হিসাবে আত্মপ্রকাশ করে এবং উপজাতি ও জনগণের স্বায়ত্তশাসন ও অধিকার অর্জনের জন্য বাংলাদেশ রাষ্ট্রীয় বাহিনীর বিরুদ্ধে বিদ্রোহ চালানোর জন্য শান্তি বাহিনী প্রতিষ্ঠা করে।

পার্বত্য চট্টগ্রাম উপজাতীয় কল্যাণ সমিতির সমর্থন নিয়ে ১৯৭০-এর নির্বাচনে স্বতন্ত্র প্রার্থী হিসেবে মানবেন্দ্র নারায়ণ লারমা চট্টগ্রাম থেকে প্রাদেশিক পরিষদের সদস্য নির্বাচিত হন। বাংলাদেশের জন্মের পর মানবেন্দ্র নারায়ণ লারমা ২৪ এপ্রিল ১৯৭২ সালে বাংলাদেশের খসড়া সংবিধান প্রণেতাদের কাছে পার্বত্য চট্টগ্রামের স্বায়ত্তশাসনের দাবিসহ মোট চার দফা দাবি পেশ করেন। দাবিগুলো ছিল:
:(ক) পার্বত্য চট্টগ্রামের স্বায়ত্তশাসন এবং নিজস্ব আইন পরিষদ গঠন
:(খ) সংবিধানে ১৯০০ সালের রেগুলেশনের অনুরূপ সংবিধির অন্তর্ভুক্তি
:(গ) উপজাতীয় রাজাদের দপ্তর সংরক্ষণ
:(ঘ) ১৯০০ সালের রেগুলেশন সংশোধনের ক্ষেত্রে সাংবিধানিক বিধিনিষেধ এবং পার্বত্য চট্টগ্রামে বাঙালিদের বসতি স্থাপনে নিষেধাজ্ঞা আরোপ।
যদিও দাবিগুলি সরকার গ্রহণ করেনি।

## তথ্যসূত্র

বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
বিষয়শ্রেণী:পার্বত্য চট্টগ্রাম সংঘাত
বিষয়শ্রেণী:বাংলাদেশের বিলুপ্ত রাজনৈতিক দল
বিষয়শ্রেণী:পাকিস্তানের বিলুপ্ত রাজনৈতিক দল
বিষয়শ্রেণী:চট্টগ্রাম ভিত্তিক সংগঠন
বিষয়শ্রেণী:১৯৬৬-এ প্রতিষ্ঠিত রাজনৈতিক দল
বিষয়শ্রেণী:১৯৭২-এ বাংলাদেশে বিলুপ্ত
সাতবাড়িয়া ইউনিয়ন, কেশবপুর

**সাতবাড়িয়া ইউনিয়ন** বাংলাদেশের যশোর জেলার কেশবপুর উপজেলার একটি ইউনিয়ন। এটি ২০১৬ সালে স্থাপিত হয়।

## ইতিহাস
১৯৩৫ সালে ত্রিমোহিনী বাজারে কপোতাক্ষ নদের তীর ঘেষে ১ নং ত্রিমোহিনী ইউনিয়ন পরিষদ স্থাপিত হয়। তখন এটি ব্রিটিশ সরকারের অধীনে ছিল ও চেয়ারম্যান ছিলেন ডাঃ এনায়েত হোসেন। ১৯৬৫ সালে  চেয়ারম্যান মোঃ আব্দুল মতলেব জনগনের সুবিধার্থে সাতবাড়িয়া বাজারের কামকমিউনিটি সেন্টারে ইউনিয়নের কেন্দ্র বিন্দু স্থানান্তরিত করেন এবং ১৯৬৫ সাল হতে সাতবাড়িয়া বাজারের কামকমিউনিটি সেন্টারে কার্যক্রম চলে আসছিল। ১৭ মে ২০১৬ সালে সরকার ১ নং ত্রিমোহিনী ইউনিয়ন পরিষদকে বিভক্ত করে ১ নং ত্রিমোহিনী ইউনিয়ন পরিষদ এবং নতুন ১০নং সাতবাড়িয়া ইউনিয়ন পরিষদ নামে দুইটি ইউনিয়ন গঠন। ১০নং সাতবাড়িয়া ইউনিয়ন পরিষদের কার্যক্রম আগস্ট ২০১৬ সালে শুরু হয়। 

## প্রশাসনিক অঞ্চল
এই ইউনিয়নে ১০ টি গ্রাম, ৭টি মৌজা ও ৬ টি বাজার (হাট) রয়েছে। গ্রামগুলো হলো:সাতবাড়িয়া উঃ, সাতবাড়িয়া দঃ, কড়িয়াখালি, বেগমপুর, কোমরপোল, জাহানপুর, চালিতাবাড়িয়া, ভালুকঘর উঃ, ভালুকঘর দঃ,   দত্তনগর। এই ইউনিয়নের প্রথম চেয়ারম্যান হলেন সামছুদ্দীন দফাদার, তিনি ৭ আগস্ট ২০১৬ তারিখ থেকে দায়িত্বরত আছেন।

২০১৭ সালে নবগঠিত ১০নং সাতবাড়ীয়া ইউনিয়নের ইউনিয়ন পরিষদ কমপ্লেক্স ভবন উদ্ভোধন করেন জনপ্রশাসন প্রতিমন্ত্রী জনাবা ইসমাত আরা সাদেক। সার্বিক তত্ত্বাবধানে ইউপি চেয়ারম্যান জনাব মোঃ সামছুদ্দীন দফাদার।             

## আয়তন ও লোকসংখ্যা
১০ নং সাতবাড়িয়া ইউনিয়নের আয়তন ৯.৮০ বর্গ কিলোমিটার এবং লোকসংখ্যা ২৮,২০৩ জন (প্রায়) (২০১১ সালের আদমশুমারি অনুযায়ী)।

## শিক্ষা
এই ইউনিয়নে শিক্ষার হার প্রায় ৬৬% (২০০১ সালের শিক্ষাজরিপ অনুযায়ী)। এই ইউনিয়নে ৬টি সরকারি প্রাথমিক বিদ্যালয়, ৫টি মাদ্রাসা, ৫টি মাধ্যমিক বিদ্যালয় ও ১টি কলেজ রয়েছে।

## যোগাযোগ
কেশবপুর শহর থেকে প্রায় পশ্চিম দিকে ০৬ কিলোমিটার   

কেশবপুর ও কলারোয়া উপজেলার মধ্যবর্তী সংযোগ সড়ক জাহানপুর,সাতবাড়িয়ার মধ্য দিয়ে চলে গেছে।প্রায় অধিকাংশ রাস্তা-ঘাট পিচ দিয়ে নির্মিত। এছাড়াও খাল বা নদীর উপর রয়েছে কালভার্ট, পুল, সেতু ইত্যাদি। যাতায়াতের জন্য রয়েছে মটরসাইকেল, ভ্যান, মটরভ্যান, ইজিবাইক, আলম-সাধু ইত্যাদি।

## তথ্যসূত্র

বিষয়শ্রেণী:কেশবপুর উপজেলার ইউনিয়ন
এফতেখারাবাদ

**এফতেখারাবাদ** () হল ইরানের সিস্তান ও বালুচেস্তান প্রদেশের, খাশ শাহরিস্তানের কেন্দ্রীয় জেলার, ইসমাইলবাদ পল্লী জেলার একটি গ্রাম।

## জনসংখ্যা
২০০৬ সালের আদমশুমারি অনুযায়ী, অঞ্চলটির জনসংখ্যা ছিল ১,২১২ জন এবং তাদের মধ্যে পরিবার ছিল ২২২ জন।

## তথ্যসূত্র

বিষয়শ্রেণী:খাশ শাহরিস্তানের গ্রাম
বিষয়শ্রেণী:ইরানের গ্রাম
ভেন্নার তেল

**ক্যাস্টর অয়েল** বা **ভেন্নার তেল** হল উদ্ভিজ্জ তেল, যেটি ভেন্নার বীজ থেকে পাওয়া যায়। সম্ভবত নামটি এসেছে ক্যাস্টরিয়ামের পরিবর্তে এটির ব্যবহার হিসাবে।
ভেন্নার তেল বর্ণহীন, স্বতন্ত্র স্বাদ এবং গন্ধ বিশিষ্ট। এটির বাষ্পীভবন মান  এবং ঘনত্ব  ৯৬১&nbsp;kg/m3। 
ভেন্নার তেল এবং এটির উপজাতসমূহ সাবান, পিচ্ছিলকারক, হাইড্রোলিক এবং ব্রেকের তরল, রং, আবরণ, কালি, ঠান্ডা প্রতিরোধী প্লাস্টিক, নাইলন, ফার্মাসিউটিকাল ঔষধ  এবং সুগন্ধি উৎপাদনে ব্যবহৃত হয়।

## ব্যবহারসমূহ
বিভিন্ন ব্যবহারের জন্য বার্ষিক ২,৭০,০০০–৩,৬০,০০০ টন (৬০০–৮০০  মিলিয়ন পাউন্ড) উৎপাদিত হয়।

## ভেষজ গুণ
এই তেল নানা ধরনের রোগ থেকে নিরাময় পাওয়ার জন্য ব্যবহার করা হয়। যেমন: পেট ফাঁপায়, ক্রিমি উপদ্রবে, বৃদ্ধি বা বাতজ রোগ, কোথাও কেটে গেলে, কোনো জায়গা পুড়ে গেলে ইত্যাদিতে ব্যবহার করা হয়।

## তথ্যসূত্র

বিষয়শ্রেণী:তেল
বিষয়শ্রেণী:ঐতিহ্যবাহী চিকিৎসা
বিষয়শ্রেণী:অ-পেট্রোলিয়াম ভিত্তিক পিচ্ছিলকারক
বিষয়শ্রেণী:আয়ুর্বেদিক ওষুধ
বিষয়শ্রেণী:জোলাপ
বিষয়শ্রেণী:প্রসাধনী রাসায়নিক
নাজমা আক্তার

**নাজমা আক্তার**  (জন্ম: ১৮ সেপ্টেম্বর ১৯৬২)  নাজমা নামে পরিচিত ভারতীয় বংশউদ্ভুত  ব্রিটিশ গায়িকা।  তিনি ইংল্যান্ডের চেলসফোর্ডে জন্মগ্রহণ করেন। 

নাজমা বার্মিংহাম অ্যাসটন বিশ্ববিদ্যালয়ের রসায়ন প্রকৌশল নিয়ে পড়াশোনা করেছিলেন।তার বাবা, ভাই এবং বোনও প্রকৌশলী।  ১৯৮৪ সালে তিনি বার্মিংহাম এশিয়ান গানের প্রতিযোগিতা অংশগ্রহণ করে বিজয়ী হন। ১৯৮৭ সালে তার প্রথম অ্যালবাম প্রকাশ পায়। 

তিনি জাজ এবং রক স্যাক্সোফোনিস্ট স্টান হ্যারিসনের অন্যান্য অভিনয়শিল্পীদের গান এবং ভিডিওতে অভিনয়শিল্পী হিসাবে কাজ করেন।   নাজমা স্যাক্সোফোনালিস্ট ফ্ল্যাটিস্ট মাইকেল জে পারলেট এবং নবার্ট রবার্ট প্ল্যান্ট এবং জিমি পেজের সাথেও কাজ করেছেন।

## অ্যালবাম
* গজল, ১৯৮৮
* ক্বারীব, ১৯৯৮
* অতীশ, ১৯৯০
* পুকার, ১৯৯২
* ফরেনবিড কিস: এস ডি ডি বর্মনের গানগুলি, ১৯৯৬
* বিবিদ, ২০০২
* ফরিয়াদ: স্রষ্টার কাছে আবেদন, ২০০৮
* রিশ্তে, ২০০৯

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:ভারতীয় বংশোদ্ভূত ইংরেজ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ইংরেজ গায়িকা
আন্তর্জাতিক ধ্বনিমূলক বর্ণমালার ছক

## মূল ছক
থাম্ব|upright=1.5|কেন্দ্র|The official IPA chart, revised to 2018.
## স্বরধ্বনি

## ব্যঞ্জনধ্বনি
### ফুসফুসনির্গত ব্যঞ্জনধ্বনি

### অফুসফুসীয় ব্যঞ্জনধ্বনি

### যুগ্মোচ্চারিত ব্যঞ্জনধ্বনি

বিষয়শ্রেণী:আন্তর্জাতিক ধ্বনিমূলক বর্ণমালা
অডিও সহ আধ্বব ব্যঞ্জনধ্বনি ছক

আন্তর্জাতিক ধ্বনিমূলক বর্ণমালা (সংক্ষেপে আ-ধ্ব-ব) বা আন্তর্জাতিক ধ্বনিলিপি হচ্ছে একটি আন্তর্জাতিক ধ্বনিভিক্তিক প্রতিবর্ণীকরণ পদ্ধতি যা আন্তর্জাতিক ধ্বনিবিজ্ঞান সংগঠন বিশ্বের সব কথিত ভাষার সব ধ্বনিকে প্রমিতভাবে তুলে ধরার জন্য ঊনবিংশ শতকের শেষ দিকে সৃষ্টি করেছিল। এটি আন্তর্জাতিক ফোনেটিক অ্যাসোসিয়েশন দ্বারা কথ্য ভাষার শব্দগুলির মানসম্পন্ন উপস্থাপনা হিসাবে তৈরি হয়েছিল।

যেসব ব্যঞ্জনধ্বনি উচ্চারণকালে ফুসফুসের চাপের কারণে বহির্গামী বায়ুপ্রবাহ সৃষ্টি হয় সেগুলোকে ফুসফুসনির্গত ব্যঞ্জনধ্বনি বলা হয়। বায়ু ফুসফুস থেকে তিনটি পথ দিয়ে বের হতে পারে: নাসিক পথে, কেন্দ্রিক পথে, বা পার্শ্বিক পথে। পৃথিবীর ভাষাসমূহে, এবং আন্তর্জাতিক ধ্বনিমূলক বর্ণমালায়, বেশিরভাগ ব্যঞ্জনধ্বনিই এই ধরনের ব্যঞ্জনধ্বনি। বাংলার সমস্ত ব্যঞ্জনধ্বনি এই শ্রেণীর অন্তর্গত।

ফুসফুসনির্গত ব্যঞ্জনধ্বনি ছকে অনুভূমিকভাবে ব্যঞ্জনধ্বনির উচ্চারণের স্থান, অর্থাৎ শ্বাসবায়ু বাগ্‌যন্ত্রের যে অংশে বাধা পায়, এবং উল্লম্বভাবে বাধার প্রকৃতি অনুযায়ী সাজান। উচ্চারণ স্থান অনুযায়ী ছকের শ্রেণিবিভাগগুলি হল উভয়ৌষ্ঠ্য, দন্তৌষ্ঠ্য, দন্ত্য, দন্তমূলীয়, পশ্চাদ্দন্তমূলীয়, মূর্ধন্য, তালব্য, পশ্চাত্তালব্য, অলিজিহ্ব্য, গলনালীয়, কন্ঠনালীয়। বাধার প্রকৃতি অনুযায়ী ছকের শ্রেণিবিভাগগুলি হল স্পর্শ, নাসিক্য, কম্পিত, তাড়িত, উষ্ম, পার্শ্বিক উষ্ম, নৈকট্যক এবং পার্শ্বিক নৈকট্যক।

আন্তর্জাতিক ধ্বনিবিজ্ঞান সংগঠন আ-ধ্ব-বর যে ছক প্রকাশ করে সেই ছকে জায়গার অভাবে ব্যঞ্জনধ্বনির সব দিক তুলে ধরা যায় না। আমরা যদি বাগ্‌যন্ত্র এবং তার অঙ্গগুলির পারস্পরিক সম্পর্ক পর্যবেক্ষেণ করি তাহলে দেখব যে আ-ধ্ব-ব ছকে উচ্চারণ স্থান অনুযায়ী আরও একটি শ্রেণী অন্তর্ভুক্ত করা যেতে পারে, অধিজিহ্ব্য ব্যঞ্জনধ্বনি। একইভাবে উচ্চারণ রীতি অনুযায়ী আরও তিনটি শ্রেণী অন্তর্ভুক্ত করা যেতে পারে, উষ্ম ধ্বনিকে বিভক্ত করে শিশ-উষ্ম ব্যঞ্জনধ্বনি এবং অশিশ-উষ্ম ব্যঞ্জনধ্বনি, এবং পার্শ্বিক তাড়িত ব্যঞ্জনধ্বনি।

নিচে আন্তর্জাতিক ধ্বনিমূলক বর্ণমালার মূল ছকটির ফুসফুসনির্গত ব্যঞ্জনধ্বনির সারণিটি অ সহকারে অডিওসহ বর্ধিত আকারে দেওয়া হল।

## ফুসফুসনির্গত ব্যঞ্জনধ্বনি

## অফুসফুসীয় ব্যঞ্জনধ্বনি

## যুগ্মোচ্চারিত ব্যঞ্জনধ্বনি

## ঘৃষ্ট ব্যঞ্জনধ্বনি

## তথ্যসূত্র

বিষয়শ্রেণী:আন্তর্জাতিক ধ্বনিমূলক বর্ণমালা
কিরণ আহলুওয়ালিয়া

**কিরণ আহলুওয়ালিয়া** একজন ভারতীয় গায়িকা, গীতিকার যিনি আফ্রিকান মরুভূমির ব্লুজ এবং পাশ্চাত্য বাদ্যযন্ত্রের অনুসরণ করে গান করেন। উদ্বোধনী সানলাইনস সংগীত পুরস্কার (২০০৯) - এ কিরণ 'নিউকামার' বিভাগে জিতেছিলেন, পুরস্কার ঘোষণা করা হয় ১ মে, ২০০৯। যুক্তরাজ্য ভিত্তিক ম্যাগাজিন, সানলাইনস কর্তৃক আয়োজিত নতুন 'বিশ্ব সংগীত' পুরস্কার পান।

## শৈশব ও পড়ালেখা
কিরণ জন্মগ্রহণ করেন ভারত এর পাটনাতে বেড়ে উঠেন দিল্লিতে। নয় বছর বয়সে টরন্টো তে আসেন ।  ডালহৌসি বিশ্ববিদ্যালয়ে এমবিএ শেষ করেনন।, তিনি আর্থিক পরিষেবা শিল্পে কাজ করার পরিকল্পনা নিয়ে টরন্টো ফিরে এসেছিলেন, পরবর্তীতে সঙ্গীতে পড়ার জন্য ভারতে ফিরে আসেন এবং তারপরে সংগীতশিল্পী হিসাবে তার ক্যারিয়ার গড়তে টরন্টো ফিরে যান। 

## অ্যালবাম

## ব্যক্তিগত জীবন
তিনি বিবাহ করেন গিটার প্লেয়ার এবং কো-অ্যারেঞ্জার রেজা আব্বাসিকে বিয়ে করেছেন এবং বর্তমানে তারা নিউইয়র্কে থাকেন।

## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় গীতিকার
বিষয়শ্রেণী:ভারতীয় গায়িকা
বিষয়শ্রেণী:ভারতীয় ব্যক্তি
বিষয়শ্রেণী:কানাডীয় গায়িকা
বিষয়শ্রেণী:ডালহৌসি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর কানাডীয় সঙ্গীতশিল্পী
বিষয়শ্রেণী:পাটনার সঙ্গীতজ্ঞ
বিষয়শ্রেণী:ভারতীয় বংশোদ্ভূত কানাডীয় সঙ্গীতজ্ঞ
বিষয়শ্রেণী:কানাডায় ভারতীয় অভিবাসী
বিষয়শ্রেণী:কানাডীয় গায়িকা-গীতিকার
বিষয়শ্রেণী:পাঞ্জাবি বংশোদ্ভূত কানাডীয় ব্যক্তি
বিষয়শ্রেণী:২১শ শতাব্দীর কানাডীয় সঙ্গীতশিল্পী-গীতরচয়িতা
কালীচরণ হেমব্রম

**কালীচরণ হেমব্রম** (জন্ম ১ মে ১৯৬০) একজন ভারতের ওড়িশার একজন সাঁওতালি লেখম ও চাকরিজীবী। তিনি ২০১৯ সালে সাঁওতালির জন্য সাহিত্য অকাদেমি পুরস্কার লাভ করেন।

## জীবনী
কালীচরণ হেমব্রম ১৯৬০ সালের ১ মে ময়ুরভঞ্জে জন্মগ্রহণ করেন। তিনি বহলদা হাইস্কুল থেকে স্কুলজীবন শেষ করার টাটা কলেজে ভর্তি হন। সেখান থেকেই স্নাতক সম্পন্ন করেন তিনি। তিনি ভুবনেশ্বরে ওড়িশার কাউন্সিল অব হায়ার সেকেন্ডারি এডুকেশনে সেকশন অফিসার পদে কর্মরত আছেন।

কালীচরণ হেমব্রম সাঁওতালি ভাষায় বই, নাটক ও গান লিখেছেন। তিনি *জিউয়ী জুরি* শিরোনামের একটি সাঁওতালি চলচ্চিত্রের সংলাপ রচনা করেছেন।

কালীচরণ হেমব্রম *শিশিরজালি* শিরোনামের একটি ছোটগল্প সংকলনের রচয়িতা। ২০১৩ সালে বইটি প্রকাশিত হয়েছিল। বইটি ছিল তার প্রথম প্রকাশিত গ্রন্থ। বইটিতে ১৫টি ছোটগল্প আছে। বইটির জন্য তিনি ২০১৯ সালে সাঁওতালির জন্য সাহিত্য অকাদেমি পুরস্কার লাভ করেন।

## নির্বাচিত গ্রন্থ তালিকা
* *বৌসয়ৌম উপৌল*
* *ধিবুর গাতিঞ*
* *জাবর গানাং*
* *ডামাডোল*
* *গুলিগুঁদুরিয়ৌ*
* *সাঁওতা সেচেৎ*
* *নিরমৌয়া ধারতী*
* *তিমিন সাঁগিঞরে ল-বীর*
* *দনমেসে বারুডাং তালা টরডাং* 
* *শিশিরজালি*
* *সিরজন কাঁহেৎ*

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কোলহান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬০-এ জন্ম
বিষয়শ্রেণী:সাঁওতালি লেখক
বিষয়শ্রেণী:সাহিত্য অকাদেমী পুরস্কার বিজয়ী
বিষয়শ্রেণী:ভারতীয় বেসামরিক কর্মচারী
পেলব কবি

**পেলব কবি** ভারতের পশ্চিমবঙ্গের একজন রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি দুবার পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।

## জীবনী
পেলব কবি ১৯৯৬ সালে জামুরিয়া থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ২০০১ সালে তিনি পুনরায় জামুরিয়া বিধানসভা কেন্দ্রের বিধায়ক হিসেবে নির্বাচিত হন।

পেলব কবি ২০২০ সালের ৪ জানুয়ারি প্রয়াত হন।

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:পশ্চিম বর্ধমান জেলার ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:১৯৩০-এর দশকে জন্ম
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
যৌন সংখ্যালঘু

thumb|অ-বিসমকামী সংকেত
যৌন সংখ্যালঘু হলো এমন একটি গোষ্ঠী যার 
যৌন পরিচয়, যৌন অভিমুখিতা বা যৌনাচার পার্শ্ববর্তী সমাজের বেশিরভাগ অংশ থেকেই পৃথক।  প্রাথমিকভাবে এই ধারণাকে এলজিবিটি বা অ-বিসমকামী ব্যক্তি বলে উল্লেখ করা হতো। এর দ্বারা রূপান্তরকামী, genderqueer (তৃতীয় লিঙ্গসহ) অথবা আন্তঃলিঙ্গতাও বুঝানো হয়ে থাকে।

লিঙ্গ ও যৌন সংখ্যালঘু (GSM),, "লিঙ্গ, যৌন ও যৌনতা সংখ্যালঘু" (GSSM), "লিঙ্গ, যৌন ও রোমান্টিক সংখ্যালঘু" (GSRM) এবং "লিঙ্গ ও যৌন বৈচিত্র্য " (GSD) যৌন সংখ্যালঘুদের বিভিন্ন প্রকরণ বলে বিবেচিত হয়,  তবে "যৌনতা ও লিঙ্গ সংখ্যালঘু" বা SGM ২০১৪ সালের পর থেকে সবচেয়ে বেশি অগ্রগতি অর্জন করেছে। ২০১৫ সালে এনআইএইচ যৌন ও লিঙ্গ সংখ্যালঘু গবেষণা অফিস গঠনের ঘোষণা দিয়েছিল এবং অসংখ্য পেশাদার ও একাডেমিক প্রতিষ্ঠান এই পদটি গ্রহণ করেছে।

**যৌন ও লিঙ্গ সংখ্যালঘু** একটি বিস্তৃত শব্দ যা "এলজিবিটিআই" (লেসবিয়ান, গে, উভকামী, রূপান্তরকামী ও আন্তঃলিঙ্গ) এবং যাদের যৌন অভিমুখিতা বা লিঙ্গ পরিচয় আলাদা হয় তাদেরকে সংক্ষেপে অভিহিত করা হয়। এর মধ্যে যারা এলজিবিটিআই হিসাবে স্ব-পরিচয় দিতে পারে না (যেমন queer, questioning, two-spirit, নিষ্কামী, পুরুষ সমকামিতা, লিঙ্গ প্রভেদ্যতা) বা প্রজনন বিকাশে প্রভাবিত করে এমন একটি নির্দিষ্ট মেডিকেল শর্ত রয়েছে তাদের (যেমন- ব্যক্তি)  যৌন বিকাশের পার্থক্য বা ব্যাধিগুলির সাথে, যারা কখনও কখনও আন্তঃলিঙ্গ হিসাবে চিহ্নিত হন। 

## তথ্যসূত্র

বিষয়শ্রেণী:যৌনতা ও সমাজ
বিষয়শ্রেণী:এলজিবিটিকিউ
বিষয়শ্রেণী:সংখ্যালঘু
বিষয়শ্রেণী:সামাজিক গোষ্ঠী
মিজান রহমান

**ড. মিজান রহমান** (১৬ সেপ্টেম্বর ১৯৩২ - ৫ জানুয়ারি ২০১৫) একজন বাংলাদেশী কানাডিয়ান গণিতবিদ এবং লেখক ছিলেন। তিনি বেসিক হাইপোজিওমেট্রিক সিরিজ এবং অরথোগোনাল বহুবর্ষ হিসাবে গণিতের ক্ষেত্রে গবেষক ছিলেন । তার আগ্রহ ছিল সাহিত্য, দর্শন, বৈজ্ঞানিক সংশয়বাদ, মুক্তচিন্তা ও যুক্তিবাদকে অন্তর্ভুক্ত করে। তিনি জর্জ গ্যাস্পারের সাথে *বেসিক হাইপারজোমেট্রিক সিরিজ*  সহ-রচনা করেছিলেন। এই বইটি বহুলভাবে পড়াশোনার বিষয়টির জন্য পছন্দের মানক কাজ হিসাবে বিবেচিত হয়।  তিনি দশটি বাংলা বই প্রকাশ করেছিলেন।

## প্রাথমিক ও শিক্ষা জীবন
মিজান রহমান  পূর্ব বাংলায়, ব্রিটিশ ভারতের (বর্তমানে বাংলাদেশ ) জন্মগ্রহণ করেছিলেন। তিনি জন্মস্থানেই শৈশবকাল কাটান।  পড়াশোনা করেন ঢাকা বিশ্ববিদ্যালয়ে। ১৯৫৩ সালে গণিত ও পদার্থ বিজ্ঞানে তার  বিএসসি ডিগ্রি ও ১৯৫৪ সালে ফলিত গণিতে এমএসসি ডিগ্রি অর্জন করেন। তিনি ১৯৫৮ সালে কেমব্রিজ বিশ্ববিদ্যালয় থেকে গণিতে বিএ এবং ১৯৬৩ সালে একই বিশ্ববিদ্যালয় থেকে গণিতে এমএ পেয়েছিলেন। তিনি ১৯৫৮ সাল থেকে ১৯৬২ সাল পর্যন্ত ঢাকা  বিশ্ববিদ্যালয়ের সিনিয়র প্রভাষক ছিলেন। রহমান ১৯৬২ সালে কানাডার নিউ ব্রান্সউইক বিশ্ববিদ্যালয়ে যান এবং ১৯৬৫ সালে একক একীকরণের সমীকরণ কৌশল ব্যবহার করে প্লাজমার গতিবিজ্ঞান তত্ত্বের উপর একটি থিসিস দিয়ে পিএইচডি ডিগ্রি অর্জন করেন।

## শিক্ষকতা ও গবেষণা
ড. মিজান পিএইচডি করার পরে একজন সহকারী অধ্যাপক হয়েছিলেন, পরে একজন পূর্ণাঙ্গ অধ্যাপক হিসেবে কার্লটন বিশ্ববিদ্যালয়ে শিক্ষকতা করেন। যেখানে তিনি তার অধ্যপনা জীবন শেষে অবসর গ্রহণের পরে, গবেষণা ও শিক্ষকতার বাকি সময়টি কাটান  &nbsp;

## মৃত্যু ও দেহদান
মিজান অপ্রত্যাশিতভাবে ৫ জানুয়ারী, ২০১৫ সালে অটোয়ায় মারা যান। মৃত্যুর আগে তিনি মরণোত্তর দেহ দান করেন।

## রচনাবলী
তার শিক্ষণ ও একাডেমিক কার্যক্রম ছাড়াও রহমান বিভিন্ন বিষয়ে বিশেষত বাংলাদেশের সাথে সম্পর্কিত লিখেছিলেন। তিনি মূলত বাংলা ভাষায় নিজের আগ্রহের বিষয়গুলি অন্তর্ভুক্ত করে ইন্টারনেট ব্লগ এবং বিভিন্ন ইন্টারনেট ই-ম্যাগাজিনে অবদান রেখেছিলেন।  তিনি ছিলেন একজন লেখক  এবং ক্যালিফোর্নিয়ার সিলিকন ভ্যালি ভিত্তিক বাংলা মাসিক প্রকাশনার পর্শীর নিয়মিত অবদানকারী।  তার লেখা বেসিক হাইপোজিওমেট্রিক সিরিজ কানাডার বিশ্ববিদ্যালয়ে পড়ানো হয়।

তিনি মুক্তো-মোনার উপদেষ্টা বোর্ডের সদস্য ছিলেন, মূলত বাঙালি ও দক্ষিণ এশীয় বংশোদ্ভূত ফ্রিথিংকার, যুক্তিবাদী, সংশয়বাদী, নাস্তিক ও মানবতাবাদীদের একটি ইন্টারনেট মণ্ডলী ছিলেন।

## পুরস্কার ও সম্মাননা

* সেরা টিচিং অ্যাওয়ার্ড (১৯৮৬)
* ভারত গণিতা পরিষদে আজীবন সদস্যপদ (ভারতীয় গণিত সমিতি)
* বাংলাদেশ বিজ্ঞান একাডেমির ফেলো (২০০২)
* বাংলাদেশ পাবলিকেশনস (অটোয়া) এর শ্রেষ্ঠত্বের পুরস্কার (১৯৯৬)

## গ্রন্থ

### ইংরেজি

* বেসিক হাইপারজোমেট্রিক সিরিজ (সহকারী)
* বিশেষ কার্যাদি, কিউ-সিরিজ এবং সম্পর্কিত বিষয়গুলি (সহকারী) 
* কোণে ছোট্ট বাগান (গদ্য)

### বাংলা

* তীর্থ আমার গ্রাম (১৯৯৪)
* *লাল নদী*  (২০০১)
* অ্যালবাম (২০০২)
* প্রসঙ্গ - মহিলা (২০০২)
* অনন্যা আমার দেশ (২০০৪)
* আনন্দ নিকেতন (২০০৬)
* *দুর্যোগেরে পূর্বাবাস* (প্রস্তাবনা) (২০০))
* কেবল মাটি *নয়*  (২০০৯)
* চিন্তার আত্মজীবনী (২০১০)
* শূন্য (২০১২)
* শূন্য থেকে মহাবিশ্ব (২০১৫) এর সাথে *শুভ থেকে মহাববি*

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:কানাডায় বাংলাদেশী অভিবাসী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:বাংলাদেশী মানবতাবাদী
বিষয়শ্রেণী:কানাডীয় গণিতবিদ
জুনায়েদ সিদ্দিক (আমিরাতি ক্রিকেটার)

**জুনায়েদ সিদ্দিক** (; জন্ম ৬ ডিসেম্বর ১৯৯২) পাকিস্তানের জন্মগ্রহণকারী একজন সংযুক্ত আরব আমিরাতের ক্রিকেটার। ২০১৯ এর অক্টোবরে, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে সংযুক্ত আরব আমিরাতের দলে সংযুক্ত করা হয়েছিল। ১৮ই অক্টোবর, ২০১৯ তারিখে তিনি ওমানের বিপক্ষে সংযুক্ত আরব আমিরাতের হয়ে টোয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। ডিসেম্বর ২০১৯ সালে, তাকে ২০১৯ সংযুক্ত আরব আমিরাত ত্রি-দেশীয় সিরিজের জন্য একদিনের আন্তর্জাতিক (ওডিআই) স্কোয়াডে অন্তর্ভুক্ত করা হয়েছিল। তিনি ৮ ডিসেম্বর ২০১৯ তারিখে মার্কিন যুক্তরাষ্ট্রের বিপক্ষে সংযুক্ত আরব আমিরাতের হয়ে ওডিআই ক্রিকেটে অভিষেক করেন। ২০২০ সালের জানুয়ারিতে ওমানে অনুষ্ঠিত ২০২০ ওমান ত্রি-দেশীয় সিরিজে দলীয় স্কোয়াডে তার নাম অন্তর্ভুক্ত ছিল।

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমিরাতি ক্রিকেটার
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:মুলতান থেকে আগত ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:মুলতানের ব্যক্তি
শিক্ষায় স্নাতক

থাম্ব|মার্কিন যুক্তরাষ্ট্র ব্যাচেলর মেজর্স, ২০১৫–২০১৬

**শিক্ষায় স্নাতক** বা ইংরেজিতে "ব্যাচেলর অফ এডুকেশন" (বি.এড.) একটি পেশাদার স্নাতক উচ্চশিক্ষায়তনিক উপাধি যা ছাত্রছাত্রীদেরকে ভবিষ্যতে বিদ্যালয়ের শিক্ষক হিসাবে কাজের জন্য প্রস্তুত করে তোলে। তবে তানজানিয়া, কেনিয়া এবং অন্যান্য বিভিন্ন দেশে মাঠ পর্যায়ের কাজ এবং গবেষণার মতো অতিরিক্ত কাজ করাও পরিপূর্ণ শিক্ষক হওয়ার জন্য শর্ত বলে বিবেচিত হয়।

## যুক্তরাষ্ট্র ও কানাডা
মার্কিন যুক্তরাষ্ট্র এবং কানাডায় এই উপাধিটি যে প্রদেশ বা রাজ্যে বিশ্ববিদ্যালয়টি অবস্থিত, সেই স্থানের প্রয়োজনীয়তার উপর ভিত্তি করে এক থেকে পাঁচ বছর স্থায়ী কোনও পাঠ্যসূচীর মধ্যে সম্পন্ন কোর্সওয়ার্কের জন্য প্রদান করা হয়। কানাডায় বিএড ডিগ্রি শিক্ষকতার সনদের জন্য অবশ্য প্রয়োজন হয়।

## বাংলাদেশ
বাংলাদেশে সম্মানসহ শিক্ষায় স্নাতক (ব্যাচেলর অফ এডুকেশন অনার্স) একটি ৪ বছর মেয়াদী পাঠ্যক্রম। ১-৩ বছর মেয়াদী ডিপ্লোমা অনুমোদিত শিক্ষক প্রশিক্ষণ ইনস্টিটিউট বা কলেজগুলির দ্বারা প্রদত্ত শিক্ষার জন্য বা শিক্ষক হিসাবে বা শিক্ষার পাঠ্যক্রম বিশেষজ্ঞ হিসাবে বা সরকারী এবং বে-সরকারী শিক্ষাপ্রতিষ্ঠান বা যেকোন শিক্ষাপ্রতিষ্ঠান যেমন সেভ দ্য চিলড্রেন, ইউনিসেফ, জাতিসংঘের উন্নয়ন কর্মসূচি, বিএফইএস, এসএসইউএফ, এএসএ ইত্যাদি  প্রাথমিক ও মাধ্যমিক বিদ্যালয় উভয় স্তরেই শিক্ষকতা পেশার জন্য শিক্ষায় স্নাতক উপাধি বাধ্যতামূলক।

## তথ্যসূত্র

বিষয়শ্রেণী:স্নাতক উপাধি
বিষয়শ্রেণী:শিক্ষক প্রশিক্ষণ
বিষয়শ্রেণী:পেশাগত উপাধি ও সনদ
জি

**জি** বলতে বোঝাতে পারে:

* G g, ইংরেজি ও লাতিন বর্ণমালার একটি বর্ণ
* সি (গ্রিক বর্ণ), গ্রিক বর্ণমালার একটি বর্ণ
* -জি, হিন্দি, পাঞ্জাবি ও নেপালি ভাষায় সম্মানসূচক প্রত্যয়
ইপসাইলন

**ইপসাইলন** ( বড়হাতের **Υ,** ছোট হাতের অক্ষর ব্যবহার **υ;** ) গ্রিক বর্ণমালার ২০তম অক্ষর । গ্রিক সংখ্যাগুলির সিস্টেমে, এর মান ৪০০। এটি ফিনিশীয় লিপি ওয়া 20x20পিক্সেলথেকে প্রাপ্ত ।

## নোট

## বহিঃসংযোগ

* 

বিষয়শ্রেণী:গ্রিক অক্ষর
বিষয়শ্রেণী:স্বরবর্ণ
এএনটিভি

**এএনটিভি** হ'ল দক্ষিণ জাকার্তা ভিত্তিক একটি ইন্দোনেশীয় ফ্রি-টু-এয়ার টেলিভিশন নেটওয়ার্ক । এটি ভিসি মিডিয়া এশিয়া এর মালিকানাধীন।এটি বিভিন্ন ভারতীয় টিভি সিরিয়াল ইন্দোনেশীয় ভাষায় ডাব করে দেখায়।ভারতীয় অভিনেতা -অভিনেত্রীদের নিয়ে তারা বিভিন্ন সিরিয়াল ও তৈরি করেছে।

## ইতিহাস
বাম|থাম্ব|100x100পিক্সেল| '''এএনটিভির''' প্রাক্তন লোগো (পূর্বে '''এএনটেভে''' )। এর স্টুডিওটিকে জাকার্তায় সরিয়ে দেওয়ার পর ১৯৯৪ থেকে  ২০০৩  অবধি এই লোগো ব্যবহৃত হয়।
বাম|থাম্ব|130x130পিক্সেল|এএনটিভি-র প্রাক্তন লোগো। ২০০৩ থেকে ২০০৬ সাল পর্যন্ত ব্যবহৃত।
এটি একটি স্থানীয় টেলিভিশন স্টেশন হিসাবে ১৯৯৩ সালের া জানুয়ারী যাত্রা শুরু করে লামপুং প্রদেশে। একই মাসে এটি দেশব্যাপী সম্প্রচারের জন্য সরকারী লাইসেন্স লাভ করে এবং এর স্টুডিওটিকে জাকার্তায় স্থানান্তরিত করে। এটির নিজের তৈরি প্রথম প্রোগ্রাম ছিল ১৯৯৩ সালের ১ মার্চ পিপলস কনসালটেটিভ অ্যাসেমব্লির সাধারণ অধিবেশনটির লাইভ কভারেজ।
বাম|থাম্ব|150x150পিক্সেল|স্টার টিভির অধীনে এএনটিভি-র প্রাক্তন লোগো।২০০৬ থেকে ২০০৯ পর্যন্ত ব্যবহৃত ।
.২০০৬ সালের ৩০ এপ্রিল স্টার টিভি এবং ফক্স আন্তর্জাতিক চ্যানেলগুলির মাধ্যমে রূপ্ট মারডোকের নিউজ কর্পোরেশন এএনটিভিতে ২০% শেয়ার কিনেছিল। ইন্দোনেশিয়ার আইন অনুসারে বিদেশী সংস্থাগুলির কেবল স্থানীয় মিডিয়া সংস্থাগুলিতে ২০% অংশীদার থাকতে পারে। এএনটিভির ইন্দোনেশিয়ার ১৫৫ টি শহর জুড়ে ২৪ টি রিলে স্টেশন রয়েছে । এটি ১৩০ মিলিয়ন লোকের কাছে পৌঁছেছে।

## ক্রীড়া প্রোগ্রাম
এএনটিভি বিদেশী কোনও ক্রীড়া প্রোগ্রাম সম্প্রচার করে না। পরিবর্তে এটি ২০১৪ ফিফা বিশ্বকাপ, ইন্দোনেশিয়ান সুপার লিগ এবং লিগা ইন্দোনেশিয়া প্রিমিয়ার ডিভিশন তার বোন চ্যানেল টিভি ওনের সাথে (এখন আরসিটিআই, এমএনসিটিভি এবং জিটিভিতে সম্প্রচারিত) দেখায় ।

## স্লোগান

* *সাট পলিং মেনগ্যাসিকিকান* (অতি উত্তেজনাপূর্ণ মুহূর্ত) *(১৯৯৩-১৯৯৫)*
* *বাহ, মাকিন আশিক আকরনিয়া (বাহ, এটি আরও মজাদার)* (১৯৯৫-১৯৯৮)
* *বাহ, কেরেন* (বাহ, এটি দুর্দান্ত) (১৯৯৮–২০০৩,২০১১-২০১৫)
* *মাকিন কেরেন* (কুলার) (২০০৩-২০০৬)
* *মাকিন ডেকাত মাকিন মেমিক্যাট* (নিকটবর্তী, আরও আকর্ষণীয়) ( *২০০৬–২০০৯* )
* *টিভি রামাহ বুট কেলুয়ার্গা* (পরিবারের জন্য বন্ধুত্বপূর্ণ টিভি) (২০০৯-২০১০)
* *বার্কিলাউ বেরসামা এএনটিভি* ( *এএনটিভি* দিয়ে জ্বলজ্বল করা) (২০১০–২০১১)
* *কেরেন* (এটি দুর্দান্ত) (২০১৫-বর্তমান)

## উল্লেখযোগ্য প্রধান পরিচালক

* আগুং লাকসোনো (১৯৯৩-১৯৯৮)
* নেনি সোয়েমিনাটা (১৯৯৮-১৯৯৯)
* আজকারমিন জয়নী (১৯৯৯-২০০০)
* আন্তন নাঙ্গয় (২০০০-২০০২)
* অনিন্দ্য বাকরি (২০০২-২০০৯)
* ডুডি হেন্দ্রকুসুমা (২০০৯-২০১৩)
* এরিক থোহির (২০১৩–২০১৯)
* আহমদ জুলফিকার বলেছেন (২০১৯-বর্তমান)

## আরও দেখুন

* ইন্দোনেশিয়ার টেলিভিশন স্টেশনগুলির তালিকা

## তথ্যসূত্র

## বহিঃসংযোগ

* অফিসিয়াল ওয়েবসাইট (in Indonesian)

বিষয়শ্রেণী:ইন্দোনেশিয়ার টেলিভিশন চ্যানেল
বিষয়শ্রেণী:১৯৯৩-এ প্রতিষ্ঠিত টেলিভিশন চ্যানেল ও স্টেশন
রংপুর জেলার ব্যক্তিত্ব

রংপুর ঐতিহাসিকভাবেই বাংলাদেশের একটি অনগ্রসর অঞ্চল । তবে অনেক বিখ্যাত ব্যক্তিবর্গের নাম জড়িয়ে আছে এই নগরের সাথে।

## বিশিষ্ট ব্যক্তিত্ব
* উইলিয়াম বেভারীজ, ব্রিটিশ অর্থনীতিবিদ
* বেগম রোকেয়া, বাংলার মুসলিম নারী জাগরণের অগ্রদূত
* মশিউর রহমান, সাবেক প্রধানমন্ত্রী (১৯৭৯)
* হুসেইন মুহাম্মদ এরশাদ, বাংলাদেশের প্রাক্তন রাষ্ট্রপতি ও ষষ্ঠ সেনাপ্রধান, বাংলাদেশ সেনাবাহিনী 
* আনিসুল হক, লেখক, নাট্যকার ও সাংবাদিক
* শাহজাদা মিয়া আজাদ, লেখক, নাট্যকার ও সাংবাদিক
* রাশিদ আসকারী, বাংলা-ইংরেজি লেখক, প্রাবন্ধিক,কলামিস্ট, অনুবাদক ও ১২তম উপাচার্য, ইসলামী বিশ্ববিদ্যালয়, কুষ্টিয়া।
* রেজওয়ানা চৌধুরী বন্যা, রবীন্দ্রসংগীত শিল্পী
* এম এ ওয়াজেদ মিয়া, পরমাণু বিজ্ঞানী
* আবু সাদাত মোহাম্মদ সায়েম, বাংলাদেশের প্রথম প্রধান বিচারপতি ও ষষ্ঠ রাষ্ট্রপতি
* জি এম কাদের, রাজনীতিবিদ ও সাবেক মন্ত্রী
* নাসির হোসেন,বাংলাদেশ জাতীয় দলের  ক্রিকেটার
* আহমেদ হোসেইন, রাজনীতিবিদ ও সাবেক মন্ত্রী
* মুহাম্মদ মুস্তাফিজুর রহমান, ১১তম সেনা প্রধান, বাংলাদেশ সেনাবাহিনী 
* মোস্তফা কামাল, বাংলাদেশের ৯ম প্রধান বিচারপতি
* শরীফ ইমাম, শহীদ জননী জাহানারা ইমাম এর স্বামী
*জাহানারা ইমাম, লেখিকা, কথাসাহিত্যিক, শিক্ষাবিদ
* হাসান মাহমুদ খন্দকার, স্পেনে বাংলাদেশের রাষ্ট্রদূত
* দেবী চৌধুরানী, নারী ব্রিটিশবিরোধী নেত্রী
* হেয়াত মামুদ, মধ্যযুগের কবি
* দেবীপ্রসাদ রায়চৌধুরী, ভারতীয় ভাস্কর, চিত্রশিল্পী এবং ললিত কলা একাডেমীর প্রতিষ্ঠাতা সভাপতি
* সানজিদা ইসলাম,বাংলাদেশ নারী ক্রিকেট দলের সদস্য
* মাহবুব আলম, সাহিত্যিক
* রফিকুল হক, ছড়াকার, সাংবাদিক
* শংকু সমজদার, মুক্তিযুদ্ধের প্রথম শহীদ
* আবু সাঈদ, কোটা সংস্কার আন্দোলনের প্রথম শহীদ


চিত্র:Begum Rokeya.jpg|বেগম রোকেয়া
চিত্র:Hussain Muhammad Ershad 2010.JPG|হুসেইন মুহাম্মদ এরশাদ
চিত্র:এম এ ওয়াজেদ মিয়া.jpg|এম এ ওয়াজেদ মিয়া
চিত্র:Anisul Hoque.jpg|আনিসুল হক
চিত্র:Rafiqul Haque Feb 2013.jpg|রফিকুল হক
চিত্র:Rashid Askari updated picture.jpg|ড. রাশিদ আসকারী


বিষয়শ্রেণী:রংপুর জেলা
বিষয়শ্রেণী:রংপুর বিভাগ
তৃতীয় জাতীয় সংসদ

**তৃতীয় জাতীয় সংসদ** (১০ জুলাই ১৯৮৬ - ৬ ডিসেম্বর ১৯৮৭) ১৯৮৬ সালের ৭ মে তৃতীয় জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। বাংলাদেশ জাতীয়তাবাদী দল নির্বাচন বর্জন করে। রাষ্ট্রপতি হুসেইন মুহাম্মদ এরশাদের জাতীয় পার্টি ৩০০টি আসনের মধ্যে ১৫৩টি আসন লাভ করে সংখ্যাগরিষ্ঠতা অর্জন করে এবং মিজানুর রহমান চৌধুরীকে প্রধান করে সরকার গঠন করে। ১০ জুলাই সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন ও সংরক্ষিত মহিলা আসনের ৩০ জনসহ মোট ৩৩০ জন সংসদ সদস্য নিয়ে তৃতীয় সংসদ যাত্রা শুরু করে। এ সংসদ ১ বছর ৫ মাস স্থায়ী ছিল। শামসুল হুদা চৌধুরী সংসদের স্পিকার এবং মোঃ কোরবান আলী ডেপুটি স্পিকার নির্বাচিত হন।

৭৬ আসন পেয়ে বাংলাদেশ আওয়ামী লীগ বিরোধীদলের মর্যাদা পায় এবং শেখ হাসিনা বিরোধীদলীয় নেতা নির্বাচিত হন।

## উল্লেখযোগ্য ব্যক্তিবর্গ

## আরও দেখুন
দ্বিতীয় জাতীয় সংসদ

চতুর্থ জাতীয় সংসদ

## তথ্যসূত্র

বিষয়শ্রেণী:তৃতীয় জাতীয় সংসদ
দ্বিতীয় জাতীয় সংসদ

**দ্বিতীয় জাতীয় সংসদ** (২ এপ্রিল ১৯৭৯ - ২০ মার্চ ১৯৮২) ১৯৭৯ সালের ১৮ ফেব্রুয়ারি দ্বিতীয় জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। নির্বাচনে রাষ্ট্রপতি জিয়াউর রহমান প্রতিষ্ঠিত বাংলাদেশ জাতীয়তাবাদী দল (বিএনপি) ৩০০টি আসনের মধ্যে ২০৭টি আসন লাভ করে সংখ্যাগরিষ্ঠতা অর্জন করে এবং শাহ আজিজুর রহমানকে প্রধান করে সরকার গঠন করে। ২ এপ্রিল সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন ও সংরক্ষিত মহিলা আসনের ৩০ জনসহ মোট ৩৩০ জন সংসদ সদস্য নিয়ে দ্বিতীয় সংসদ যাত্রা শুরু করে। এ সংসদ ২ বছর ১১ মাস। স্থায়ী ছিল। এ সংসদে পূর্বে সংরক্ষিত মহিলা আসন ছিল ১৫টি যা ৩০টিতে উন্নীত করা হয়। মির্জা গোলাম হাফিজ সংসদের স্পিকার এবং সুলতান আহমেদ চৌধুরী ডেপুটি স্পিকার নির্বাচিত হন।

এ সংসদে প্রথমবারের মতো জনগণের সরাসরি ভোটে একজন নারী সংসদ সদস্য নির্বাচিত হন। সৈয়দা রাজিয়া ফয়েজ বাংলাদেশ মুসলিম লীগ থেকে নির্বাচন করে জয় লাভ করেন। ৫৪ আসন পেয়ে বাংলাদেশ আওয়ামী লীগ বিরোধীদলের মর্যাদা পায় এবং আসাদুজ্জামান খান বিরোধীদলীয় নেতা নির্বাচিত হন।

## উল্লেখযোগ্য ব্যক্তিবর্গ

## আরও দেখুন
প্রথম জাতীয় সংসদ

তৃতীয় জাতীয় সংসদ

## তথ্যসূত্র

বিষয়শ্রেণী:দ্বিতীয় জাতীয় সংসদ
বাসিল হামিদ

**বাসিল বিন আব্দুল হামিদ** (; জন্ম ১৫ এপ্রিল ১৯৯২) একজন আমিরাতি ক্রিকেটার। ডিসেম্বর ২০১৯ সালে, তাকে ২০১৯ সংযুক্ত আরব আমিরাত ত্রি-দেশীয় সিরিজের জন্য একদিনের আন্তর্জাতিক (ওডিআই) দলে অন্তর্ভুক্ত করা হয়েছিল। তিনি ৮ ডিসেম্বর ২০১৯ এ মার্কিন যুক্তরাষ্ট্রের বিপক্ষে সংযুক্ত আরব আমিরাতের হয়ে ওয়ানডে ক্রিকেটে আত্মপ্রকাশ করেন।

## ব্যক্তিগত জীবনযাপন
বাসিলের জন্মেছিলেন ভারতের কেরালার পান্নিয়াঙ্কারায় ।  ২০১৫ সালে কাজের কারণে সংযুক্ত আরব আমিরাতে যাওয়ার আগে তিনি "তার জন্মভূমি কেরালার হয়ে রঞ্জি ট্রফি ক্রিকেট খেলার দ্বারপ্রান্তে" ছিলেন।   তিনি আল নাবুদা বীমা ব্রোকারদের (এএনআইবি) সহকারী বিক্রয় ব্যবস্থাপক ছিলেন এবং সংযুক্ত আরব আমিরাতের ঘরোয়া প্রতিযোগিতায় কোম্পানির হয়ে ক্রিকেটও খেলেছিলেন।[২]
## তথ্যসূত্র

## বহিঃসংযোগ

* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমিরাতি ক্রিকেটার
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:কালিকট থেকে থেকে আগত ক্রিকেটার
বিষয়শ্রেণী:কেরল থেকে আগত ক্রিকেটার
বিষয়শ্রেণী:কালিকট জেলার ব্যক্তি
প্রথম জাতীয় সংসদ

**প্রথম জাতীয় সংসদ** (৭ এপ্রিল ১৯৭৩ - ৬ নভেম্বর ১৯৭৫) ১৯৭৩ সালের ৭ মার্চ প্রথম জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। বাংলাদেশ স্বাধীনতা লাভের পর অনুষ্ঠিত প্রথম এই নির্বাচনে বাংলাদেশ আওয়ামী লীগ ৩০০টি আসনের মধ্যে ২৯৩টি আসন লাভ করে সংখ্যাগরিষ্ঠতা অর্জন করে এবং শেখ মুজিবুর রহমানকে প্রধান করে সরকার গঠন করে। ৭ এপ্রিল সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন ও সংরক্ষিত মহিলা আসনের ১৫ জনসহ মোট ৩১৫ জন সংসদ সদস্য নিয়ে প্রথম সংসদ যাত্রা শুরু করে। এ সংসদ ২ বছর ৬ মাস স্থায়ী ছিল। মোহাম্মদউল্লাহ সংসদের স্পিকার এবং মোহাম্মদ বায়তুল্লাহ ডেপুটি স্পিকার নির্বাচিত হন। পরবর্তীতে মোহাম্মদউল্লাহ রাষ্ট্রপতি হওয়ার পর আব্দুল মালেক উকিল স্পিকার নির্বাচিত হন। প্রথম সংসদে কোন বিরোধীদলীয় নেতা ছিলেন না।

এ সংসদ চলমান থাকা অবস্থায় ১৯৭৫ সালের ২৪ জানুয়ারি বাংলাদেশের সংবিধানের চতুর্থ সংশোধনীবলে বহুদলীয় সংসদীয় সরকার পদ্ধতি পরিবর্তন করে রাষ্ট্রপতি শাসিত সরকার ব্যবস্থা প্রবর্তন করা হয় এবং দেশের সমগ্র রাজনৈতিক দল বিলুপ্ত করে বাংলাদেশ কৃষক শ্রমিক আওয়ামী লীগ সংক্ষেপে **[[বাকশাল]]** নামক এই একক রাজনৈতিক দল গঠন করা হয়। শেখ মুজিবুর রহমান রাষ্ট্রপতি হন এবং মুহাম্মদ মনসুর আলী প্রধানমন্ত্রী নির্বাচিত হন। ১৯৭৫ সালের ১৫ আগস্ট শেখ মুজিবুর রহমানের হত্যাকাণ্ড সংগঠিত হয়। পরবর্তীতে ৬ নভেম্বর পর্যন্ত এ সংসদ কার্যকর ছিল।

## উল্লেখযোগ্য ব্যক্তিবর্গ

## তথ্যসূত্র

বিষয়শ্রেণী:প্রথম জাতীয় সংসদ
বিষয়শ্রেণী:মুজিবী আমল
আমগ্রাম ইউনিয়ন

**আমগ্রাম ইউনিয়ন** বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৪টি গ্রাম নিয়ে গঠিত।

## ভৌগোলিক উপাত্ত
আমগ্রাম ইউনিয়নের মোট আয়তন ৮,৯৯৪ একর বা ৩৬.৯৮ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৫,৭১৬টি। এই ইউনিয়নের মধ্য দিয়ে বয়ে গেছে কুমার নদী।

২০১১ সালের হিসেব অনুযায়ী এ ইউনিয়নে হাট-বাজার রয়েছে ৩টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী আমগ্রাম ইউনিয়নের ৫,৭১৬টি পরিবারে মোট জনসংখ্যা ২৬,৫৪৭ জন এবং প্রতি বর্গ কিলোমিটারে ৭২০ জন লোক বাস করে। এদের মধ্যে ১৩,৫৪৭ জন পুরুষ ও ১৩,০০৭ জন মহিলা এবং লিঙ্গ অনুপাত ১০৪। মুসলিম ধর্মালম্বী ৯,৮৮৫ জন, হিন্দু ধর্মালম্বী ১৬,০১৪ জন, খ্রিস্টান ধর্মালম্বী ৬৩৬ জন, বৌদ্ধ ধর্মালম্বী ৮ জন ও অন্যান্য ৪ জন।

## গ্রামভিত্তিক লোকসংখ্যা
নিবন্ধিত গ্রাম ভিত্তিক জন সংখ্যা :

## শিক্ষা
২০১১ সালের হিসেব অনুযায়ী আমগ্রাম ইউনিয়নের সাক্ষরতার হার ৪৫.২% (পুরুষ ৪৯.৩%, মহিলা-৪০.৯%)।

## তথ্যসূত্র

বিষয়শ্রেণী:রাজৈর উপজেলার ইউনিয়ন
২০১৯-২০ অস্ট্রেলিয়ার দাবানল মৌসুম

**২০১৯-২০ অস্ট্রেলিয়ার দাবানল মওসুম** একটি ধারাবাহিক বাৎসরিক দাবানল যার কারণে বর্তমানে পুরো অস্ট্রেলিয়া, প্রধানত দক্ষিণ-পূর্ব অস্ট্রেলিয়া পুড়ছে। পূর্বের মৌসুমের তুলনায় ২০১৯-২০ দাবানল মৌসুমটি উল্লেখযোগ্যভাবে তীব্র। কারণ এটি এখন পর্যন্ত প্রায় ৬.৩ মিলিয়ন হেক্টর (১৬ মিলিয়ন একর; ৬৩,০০০ বর্গকিলোমিটার; ২৪,০০০ বর্গমাইল) পুড়িয়ে ফেলেছে, ২৫০০ টি ভবন (১,৩০০ এরও বেশি বাড়িঘর সহ) ধ্বংস করেছে এবং ২৫ জন মানুষ নিহত হয়েছে (৫ জানুয়ারি ২০২০ -এর হিসাবে)। এটিকে স্বরণকালের ভয়াবহ দাবানল হিসেবে অভিহিত করা হয়েছে। ডিসেম্বরে ২০১৯ এ নিউ সাউথ ওয়েলস সরকার দাবানলের কারণে নিউ সাউথ ওয়েলসে রেকর্ড পরিমাণ তাপমাত্রা এবং দীর্ঘায়িত খরা হওয়ায় জরুরি অবস্থা ঘোষণা করেছে।&nbsp; এটি অনুমান করা হয়েছিল যে চলমান আগুনে প্রায় অর্ধ বিলিয়ন প্রাণী ক্ষতিগ্রস্ত হবে।

## পটভূমি

## তথ্যসূত্র

বিষয়শ্রেণী:অস্ট্রেলিয়া
বিষয়শ্রেণী:দুর্যোগ
বিষয়শ্রেণী:অগ্নিকাণ্ড
বিষয়শ্রেণী:২০১৯-এ অগ্নিকাণ্ড
চুন্ডাঙ্গাপয়িল রিজওয়ান

**চুন্ডাঙ্গাপয়িল পুঠিয়াপুরাইল রিজওয়ান** (; ১৯ এপ্রিল ১৯৮৮) একজন আমিরাতি ক্রিকেটার। তিনি ২৬ জানুয়ারী, ২০১৯ এ নেপালের বিপক্ষে সংযুক্ত আরব আমিরাতের হয়ে একদিনের আন্তর্জাতিক (ওডিআই) ক্রিকেটে আত্মপ্রকাশ করেন। ২০১৯ সালের জানুয়ারিতে, তাকে নেপালের বিপক্ষে সিরিজের জন্য সংযুক্ত আরব আমিরাতের টুয়েন্টি২০ আন্তর্জাতিক (টি২০আই) স্কোয়াডেও রাখা হয়েছিল। তিনি ৩১ জানুয়ারী, ২০১৯ এ নেপালের বিপক্ষে সংযুক্ত আরব আমিরাতের হয়ে টুয়েন্টি২০ আন্তর্জাতিক ক্রিকেটে অভিষেক করেন।

## তথ্যসূত্র

## বহিঃসংযোগ

* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমিরাতি ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:কেরল থেকে আগত ক্রিকেটার
বিষয়শ্রেণী:শারজাহের ব্যক্তি
পুলিশ প্লাজা কনকর্ড

**পুলিশ প্লাজা কনকর্ড** বাংলাদেশের ঢাকা শহরের গুলশানে হাতিরঝিল এর পাশে অবস্থিত একটি বহুতল বাণিজ্যিক ভবন ও বিপণী কেন্দ্র। বাংলাদেশ পুলিশের কল্যাণে গঠিত বাংলাদেশ পুলিশ কল্যাণ ট্রাস্ট ও কনকর্ড গ্রুপ যৌথভাবে এই বাণিজ্যিক ভবন নির্মাণ করে।  ২০১৫ সালের ১১ জুন বাংলাদেশের প্রধানমন্ত্রী শেখ হাসিনা ভবনটি উদ্বোধনের পর এটি সবার জন্য উন্মুক্ত করা হয়। হাতিরঝিল সংলগ্ন ভবনটিতে ২০১৯ সালে অগ্নিকান্ডের ঘটনা ঘটে।

## তথ্যসূত্র

বিষয়শ্রেণী:ঢাকার বিপণিবিতান
বিষয়শ্রেণী:২০১৫-এ প্রতিষ্ঠিত বিপণিবিতান
বদরপাশা ইউনিয়ন

**বদরপাশা ইউনিয়ন** বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৪টি গ্রাম নিয়ে গঠিত। শংকরদী, বদরপাশা, চর মস্তফাপুর, নয়ানগর, উমারখালি, কৃষ্ণপুর,পাঠান কান্দি, ইশিবপুর,দাড়াদিয়া, দুর্গাবদ্দি, ও গোপালগঞ্জ 

## ভৌগোলিক উপাত্ত
বদরপাশা ইউনিয়নের মোট আয়তন ৫,৮৭৮ একর বা ২৩.৭৯ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৫,২৮৫টি। এই ইউনিয়নের মধ্য দিয়ে বয়ে গেছে কুমার নদী।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বদরপাশা ইউনিয়নের ৫,২৮৫টি পরিবারে মোট জনসংখ্যা ২৫,১০১ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ১২,২৫২ জন পুরুষ ও ১২,৮৪৯ জন মহিলা এবং লিঙ্গ অনুপাত ৯৫। মুসলিম ধর্মালম্বী ২৩,৯৪১ জন, হিন্দু ধর্মালম্বী ১,১৫৯ জন ও খ্রিস্টান ধর্মালম্বী ১ জন।

## শিক্ষা
২০১১ সালের হিসেব অনুযায়ী বদরপাশা ইউনিয়নের সাক্ষরতার হার ৪৬.৫% (পুরুষ ৪৭.৭%, মহিলা-৪৫.৩%)।
শিক্ষা প্রতিষ্ঠান সরকারি রাজৈর গোপালগঞ্জ কে জে এস পাইলট মডেল ইনস্টিটিউশন এন্ড কলেজ।

## তথ্যসূত্র
বাজিতপুর ইউনিয়ন

**বাজিতপুর ইউনিয়ন** বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৭টি গ্রাম নিয়ে গঠিত।

## ভৌগোলিক উপাত্ত
আমগ্রাম ইউনিয়নের মোট আয়তন ৫,২০৭ একর বা ২১.০৭ বর্গ কিলোমিটার। গ্রামের সংখ্যা ১৭টি। ঘরবাড়ির সংখ্যা ৪,৩১৮টি। এই ইউনিয়নের মধ্য দিয়ে বয়ে গেছে কুমার নদী। এছাড়া বাগিয়ার বিল বাজিতপুর ইউনিয়নের একটি উল্লেখযোগ্য বিল

২০১১ সালের হিসেব অনুযায়ী এ ইউনিয়নে হাট-বাজার রয়েছে ৩টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বাজিতপুর ইউনিয়নের ৪,৩১৮টি পরিবারে মোট জনসংখ্যা ২০,০৯২ জন এবং প্রতি বর্গ কিলোমিটারে ৯৫০ জন লোক বাস করে। এদের মধ্যে ১০,২৬৮ জন পুরুষ ও ৯,৮২৪ জন মহিলা এবং লিঙ্গ অনুপাত ১০৫। মুসলিম ধর্মালম্বী ১১,৬৫৯ জন, হিন্দু ধর্মালম্বী ৮,৪২৬ জন ও খ্রিস্টান ধর্মালম্বী ৭ জন।

## শিক্ষা
২০১১ সালের হিসেব অনুযায়ী বাজিতপুর ইউনিয়নের সাক্ষরতার হার ৪২.৯% (পুরুষ ৪৫.৯%, মহিলা-৩৯.৮%)।

## তথ্যসূত্র

বিষয়শ্রেণী:রাজৈর উপজেলার ইউনিয়ন
হোসেনপুর ইউনিয়ন, রাজৈর

**হোসেনপুর ইউনিয়ন** বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ৭টি গ্রাম নিয়ে গঠিত।

## ভৌগোলিক উপাত্ত
হোসেনপুর ইউনিয়নের মোট আয়তন ২,৭৮৫ একর বা ১১.২৭ বর্গ কিলোমিটার। গ্রামের সংখ্যা ৭টি। ঘরবাড়ির সংখ্যা ২,৪৬৮টি। এই ইউনিয়নের মধ্য দিয়ে বয়ে গেছে কুমার নদী।

২০১১ সালের হিসেব অনুযায়ী এ ইউনিয়নে হাট-বাজার রয়েছে ৩টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী হোসেনপুর ইউনিয়নের ২,৪৬৮টি পরিবারে মোট জনসংখ্যা ১১,৯৪২ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৫,৭৪৮ জন পুরুষ ও ৬,১৯৪ জন মহিলা এবং লিঙ্গ অনুপাত ৯৩। মুসলিম ধর্মালম্বী ১০,৩৯৩ জন, হিন্দু ধর্মালম্বী ১,৫৪৫ জন ও খ্রিস্টান ধর্মালম্বী ৪ জন।

## শিক্ষা
২০১১ সালের হিসেব অনুযায়ী হোসেনপুর ইউনিয়নের ইউনিয়নের সাক্ষরতার হার ৪৫.৪% (পুরুষ ৪৮.২%, মহিলা ৪২.৮%)। এ ইউনিয়নে ১টি কলেজ, ১টি মাধ্যমিক বিদ্যালয়, ১টি মাদ্রাসা এবং ৫টি সরকারি প্রাথমিক বিদ্যালয় রয়েছে।

## তথ্যসূত্র

বিষয়শ্রেণী:রাজৈর উপজেলার ইউনিয়ন
ইশিবপুর ইউনিয়ন

**ইশিবপুর ইউনিয়ন** বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৪টি গ্রাম নিয়ে গঠিত।

## ভৌগোলিক উপাত্ত
ইশিবপুর ইউনিয়নের মোট আয়তন ৪,৪৬৪ একর বা  ১৮.০৩ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৩,৯১৫টি। এই ইউনিয়নের মধ্য দিয়ে বয়ে গেছে কুমার নদী। এ ইউনিয়নে হাট-বাজার রয়েছে ৩টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী ইশিবপুর ইউনিয়নের ৩,৯১৫টি পরিবারে মোট জনসংখ্যা ১৮,১৮৬ জন এবং প্রতি বর্গ কিলোমিটারে ১০০০ জন লোক বাস করে। এদের মধ্যে ৮,৪৬৯ জন পুরুষ ও ৯,৭১৭ জন মহিলা এবং লিঙ্গ অনুপাত ৮৭। মুসলিম ধর্মালম্বী ১৭,৯৮৭ জন, হিন্দু ধর্মালম্বী ১৯৮ জন ও অন্যান্য ১ জন।

## শিক্ষা
২০১১ সালের হিসেব অনুযায়ী ইশিবপুর ইউনিয়নের ইউনিয়নের সাক্ষরতার হার ৫০.০% (পুরুষ ৫২.৫%, মহিলা-৪৭.৮%)। এ ইউনিয়নে ১টি কলেজ, ৩টি মাধ্যমিক বিদ্যালয়, ১টি নিন্ম মাধ্যমিক বিদ্যালয়, ১টি মাদ্রাসা এবং ১৪টি সরকারি প্রাথমিক বিদ্যালয় রয়েছে।

উল্লেখযোগ্য ব্যক্তিত্ব

• বীর মুক্তিযোদ্ধা হারুন-উর রশিদ তপন (সাবেক ইউপি চেয়ারম্যান)। মুক্তিযুদ্ধের সংগঠক, দাতা ও শিক্ষানুরাগী।

## তথ্যসূত্র

বিষয়শ্রেণী:রাজৈর উপজেলার ইউনিয়ন
আবুল হাসনাত (দ্ব্যর্থতা নিরসন)

**আবুল হাসনাত** দ্বারা নিম্নের ব্যক্তিবর্গকে নির্দেশ করতে পারেঃ

## রাজনীতিবিদ
* আবুল হাসনাত (চাঁদপুরের রাজনীতিবিদ), বাংলাদেশী রাজনীতিবিদ ও চাঁদপুর-১ আসনের সাবেক সংসদ সদস্য।
* আবুল হাসনাত (দক্ষিণ চব্বিশ পরগণার রাজনীতিবিদ), ভারতীয় চিকিৎসক ও পশ্চিমবঙ্গ বিধানসভায় মগরাহাট পশ্চিম বিধানসভা কেন্দ্রের বিধায়ক ছিলেন।
* আবুল হাসনাত (মুর্শিদাবাদের রাজনীতিবিদ), মুর্শিদাবাদের রাজনীতিবিদ ও সাবেক বিধায়ক।
* আবুল হাসনাত (মেয়র), আইনজীবী ও ঢাকা সিটি কর্পোরেশনেরর প্রথম মেয়র।
* আবুল হাসনাত আবদুল্লাহ, বাংলাদেশের যুব ও ক্রীড়া মন্ত্রণালয়ের প্রতিমন্ত্রী ও বরিশালের রাজনীতিবিদ।
* আবুল হাসানত চৌধুরী, দ্বিতীয় জাতীয় সংসদ সদস্য ও বগুড়ার রাজনীতিবিদ।

* আবুল হাসনাত মোহাম্মদ কামারুজ্জামান, বাংলাদেশের প্রথম স্বরাষ্ট্রমন্ত্রী এবং বাংলাদেশের স্বাধীনতা সংগ্রামের অন্যতম নেতা।
* আবুল হাসনাত মোঃ আব্দুল হাই, সুনামগঞ্জের রাজনীতিবিদ ও সাবেক সংসদ সদস্য।
চারু বিকাশ চাকমা

**চারু বিকাশ চাকমা** একজন বাংলাদেশী চাকমা রাজনীতিবিদ। তিনি পার্বত্য চট্টগ্রামে পাহাড়ি জনগণের রাজনৈতিক আন্দোলনের জ্যেষ্ঠ নেতাদের একজন এবং পার্বত্য চট্টগ্রাম জনসংহতি সমিতির সহ-প্রতিষ্ঠাতা ছিলেন।

## তথ্যসূত্র

বিষয়শ্রেণী:চাকমা ব্যক্তি
বিষয়শ্রেণী:পার্বত্য চট্টগ্রাম জনসংহতি সমিতির রাজনীতিবিদ
বিষয়শ্রেণী:বাংলাদেশী বৌদ্ধ
বিষয়শ্রেণী:জীবিত ব্যক্তি
অশোকসুন্দরী

**অশোকসুন্দরী** (সংস্কৃত: अशोकसुंदरी, ) হলেন একজন হিন্দু দেবী। তিনি শিব ও পার্বতীর কন্যা। পদ্মপুরাণে তাঁর কাহিনি উল্লিখিত হয়েছে। অশোকসুন্দরীর পুত্রের নাম যযাতি। দেবী অশোকসুন্দরী বাংলায় শোকরহিতা নামে পূজিতা হন।

## নামকরণ
পার্বতী নিজের একাকিত্ব দূর করতে চাইলে কামনাপূর্ণকারী কল্পতরু হতে অশোকসুন্দরীর সৃষ্টি হয়। তাঁর নামটিও পার্বতীর সৃষ্টির কারণ থেকে উৎসারিত হয়েছে। *অশোক* শব্দটি পার্বতীর "শোক" দূরীকরণের সঙ্গে যুক্ত এবং "সুন্দরী" শব্দের অর্থ "অপরূপা বালিকা"।

## কিংবদন্তি
পদ্মপুরাণে অশোকসুন্দরীর জন্মবৃত্তান্ত উল্লিখিত হয়েছে। রাজা নহুষের উপাখ্যানের একটি ভাষ্য অনুযায়ী, একবার পার্বতী শিবকে অনুরোধ করেন তাঁকে পৃথিবীর সর্বাপেক্ষা সুন্দর উদ্যানটিতে নিয়ে যেতে। শিব তাঁকে নন্দনবনে নিয়ে আসেন। সেখানে পার্বতী সকল কামনাপূর্ণকারী কল্পতরু দেখতে পান। পার্বতীর দুই পুত্র কার্তিক ও গণেশ বয়ঃপ্রাপ্ত হয়ে কৈলাস ত্যাগ করার পর থেকে দুঃখে একাকী তাঁর দিন কাটছিল। নিজের একাকিত্ব দূর করার জন্য তিনি কল্পতরুর কাছে একটি কন্যা কামনা করলেন। তাঁর ইচ্ছা পূর্ণ হল। জন্ম হল অশোকসুন্দরীর। পার্বতী কথা দিলেন, নিজের পূর্বনিদিষ্ট ভাগ্যবলে অশোকসুন্দরী বিবাহ করবেন চন্দ্রবংশীয় রাজা নহুষকে এবং নহূষ দেবরাজ ইন্দ্রের সমতুল্য হবেন। একদিন অশোকসুন্দরী নন্দনবনে তাঁর সখীদের সঙ্গে বিহার করছেন, এমন সময় হুন্দ নামে এক রাক্ষস তাঁকে দেখতে পায় এবং তাঁর প্রেমে পড়ে যায়। সে গিয়ে অশোকসুন্দরীকে প্রেম নিবেদন করলে অশোকসুন্দরী তাঁকে প্রত্যাখ্যান করেন এবং বলেন যে, নহূষের সঙ্গে তাঁর বিবাহ আগেই নির্ধারিত হয়ে রয়েছে। হুন্দা এক নারীর স্বামীকে হত্যা করেছিল। সেই বিধবার ছদ্মবেশে অশোকসুন্দরীর কাছে উপস্থিত হয়ে তিনি তাকে তাঁর আশ্রমে নিয়ে যেতে বলে। ছদ্মবেশী দৈত্যের সঙ্গে চলতে গিয়ে দেবী উপনীত হন দৈত্যের প্রাসাদে। দৈত্যের বিশ্বাসঘাতকতা ধরা পড়ে যায়। অশোকসুন্দরী তাকে অভিশাপ দেন, রাজা নহুষের হাতে তার মৃত্যু ঘটবে। এরপর দেবী চলে যান তাঁর পিতামাতার বাসস্থান কৈলাসে। হুন্দ শিশু নহুষকে তাঁর প্রাসাদ থেকে অপহরণ করে। যদিও এক দাসী তাঁকে উদ্ধার করে ঋষি বশিষ্ঠের হস্তে অর্পণ করে। নহুষ বয়ঃপ্রাপ্ত হলে জানতে পারেন যে হুন্দকে হত্যা করা তাঁর উদ্দেশ্য হবে। এবার অশোকসুন্দরীকে অপহরণ করে হুন্দ তাঁকে বলে যে, সে নহুষকে বধ করেছে। কিন্তু এক কিন্নর যুগল তাঁকে প্রবোধ দিয়ে নহুষের কুশলসংবাদ জানান। তাঁরা ভবিষ্যদ্বাণী করেন, অশোকসুন্দরী যযাতি নামে এক শক্তিশালী পুত্র ও একশো সুন্দরী কন্যার জননী হবেন। নহুষের সঙ্গে হুন্দের প্রবল যুদ্ধ হয় এবং তাকে পরাজিত ও নিহত করে নহুষ অশোকসুন্দরীকে উদ্ধার করেন। দু’জনের বিবাহ সম্পন্ন হয়। পরবর্তীকালে কোনও এক সময়ে ইন্দ্রের অনুপস্থিতিতে নহূষ সাময়িকভাবে স্বর্গে রাজত্ব করেছিলেন।

## তথ্যসূত্র

বিষয়শ্রেণী:হিন্দু দেবী
বিষয়শ্রেণী:শৈবধর্ম
হরিদাসদী-মহেন্দ্রদী ইউনিয়ন

**হরিদাসদী-মহেন্দ্রদী ইউনিয়ন** বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ৭টি গ্রাম নিয়ে গঠিত। হরিদাসদী ও মহেন্দ্রদী গ্রাম দুটি যুক্ত করে এবং হোসেনপুর ও কবিরাজপুর ইউনিয়ন থেকে ভাগ করে হরিদাসদী-মহেন্দ্রদী ইউনিয়ন গঠন করা হয়।

## ভৌগোলিক উপাত্ত
হরিদাসদী-মহেন্দ্রদী ইউনিয়নের মোট আয়তন ২,৩১১ একর বা ৯.৩৬ বর্গ কিলোমিটার। গ্রামের সংখ্যা ৭টি। ঘরবাড়ির সংখ্যা ৫,৭১৬টি। এই ইউনিয়নের মধ্য দিয়ে বয়ে গেছে কুমার নদী।

২০১১ সালের হিসেব অনুযায়ী এ ইউনিয়নে হাট-বাজার রয়েছে ২টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী হরিদাসদী-মহেন্দ্রদী ইউনিয়নের ১,৬৪৫টি পরিবারে মোট জনসংখ্যা ৭,৯৬৬ জন এবং প্রতি বর্গ কিলোমিটারে ৮৫০ জন লোক বাস করে। এদের মধ্যে ৩,৭৫৪ জন পুরুষ ও ৪,২১২ জন মহিলা এবং লিঙ্গ অনুপাত ৮৯। মুসলিম ধর্মালম্বী ৭,২৭৬ জন ও হিন্দু ধর্মালম্বী ৬৯০ জন।

## শিক্ষা
২০১১ সালের হিসেব অনুযায়ী হরিদাসদী-মহেন্দ্রদী ইউনিয়নের সাক্ষরতার হার ৪৯.৪% (পুরুষ ৫০.৬%, মহিলা-৪৮.৩%)।

## তথ্যসূত্র

বিষয়শ্রেণী:রাজৈর উপজেলার ইউনিয়ন
রায়বেঁশে

**রায়বেশে** বা রায়বেঁশে শুধুমাত্র পুরুষদের দ্বারা পরিবেশন করা বাঙালও লোক যুদ্ধের নৃত্যের একটি ঘরানা।  এই ধারার নৃত্যটি একসময় পশ্চিমবঙ্গে খুব জনপ্রিয় ছিল। বর্তমানে এটি বেশিরভাগ বীরভূম  , পূর্ব বর্ধমান , পশ্চিম বর্ধমান ও মুর্শিদাবাদ জেলায় সঞ্চালিত হয়।গুরুসদয় দত্ত রায়বেঁশেকে পুনরায় সবার সামনে নিয়ে  আসেন। গুরুসদয় দত্তের পর  লোকায়ত শিল্পী সংসদ একে পুনরায় জীবিত করে।অনেকের মতে এর উৎপত্তি বীরভূমে বা মুর্শিদাবাদে। বর্তমানে শান্তিনিকেতন ব্রতচারি নৃত্য এর মাধ্যমে একে মানুষের কাছে পরিচিত করার চেষ্টা করছে। এটি রবীন্দ্রনাথ ঠাকুর পছন্দের  ছিল। তিনি শান্তিনিকেতনে এই নাচ শেখানোর জন্য গুরুসদয় দত্তের কাছে শিক্ষক চান।

## নাচ ==[[ব্যবহারকারী:Sumita Roy Dutta|সুমিতা রায় দত্ত]] ([[ব্যবহারকারী আলাপ:Sumita Roy Dutta|আলাপ]]) ১৫:৪০, ২ ফেব্রুয়ারি ২০২৬ (ইউটিসি)
*ঐতিহ্যগতভাবে*  এই নৃত্য *রায়বাশের* (দীর্ঘ বাঁশের কাঠি) *আকৃতির*  অ্যাক্রোব্যাটিকসের সাথে শরীরের জোরালো এবং *মাতাল* চলাচল জড়িত। যার নাম থেকেই এটির উদ্ভব হয়েছিল।  পারফরম্যান্সের সময় অভিনয়কারীরা  ধনুক দিয়ে তীর ছোড়ার, বর্শা নিক্ষেপ করার এবং তরোয়াল চালানোর অঙ্গভঙ্গি করে।  অভিনয়ের সময় তাদের গোড়ালির উপর একটি পিতলের নূপুর *(নুপুর)* পরেন। এই নৃত্যের সাথে বাজানো হয় ঢোল  এবং *কাঞ্চিস* ( *ঝিল্লি* )।  এই নাচটি ঐতিহ্যগতভাবে বাগদি বা ডোম সম্প্রদায় উপস্থাপন বা আবিষ্কার করেছিল। যারা মধ্যযুগীয় বাংলায় জমিদারদের দেহরক্ষী হিসাবে কাজ করেছিল।

## তথ্যসূত্র

## আরো দেখুন

* গুরুসদয় দত্ত 
* ব্রতাচারী আন্দোলন

বিষয়শ্রেণী:বাঙালি হিন্দু
বিষয়শ্রেণী:বাংলার নৃত্যকলা
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:ভারতের নৃত্য
বিষয়শ্রেণী:পশ্চিমবঙ্গের লোকনৃত্য
পীর ইয়েমেনি

**পীর ইয়েমেনি** চতুর্দশ শতাব্দীর একজন দরবেশ ছিলেন। তার আসল নাম ছিল **শেখ মালেক**।

পীর ইয়েমেনি ইয়েমেন থেকে দিল্লি হয়ে বাংলায় আসেন। নিজামুদ্দিন আউলিয়ার খানকাহতে তার সাথে শাহজালালের সাক্ষাৎ হয়। তিনি তার সাথে সিলেট বিজয়ে অংশগ্রহণ করেছিলেন।

সিলেট বিজয়ের পর শাহজালাল পীর ইয়েমেনিকে ইসলাম প্রচারের জন্য ঢাকায় পাঠান। তিনি ও তার মুরিদ শাহ বলখী ঢাকায় একটি খানকাহ স্থাপন করেন। এটি ছিল বর্তমান বাংলাদেশ সরকারের সচিবালয় ভবনের নিকটে।

পীর ইয়েমেনির মৃত্যুর সঠিক তারিখ জানা যায় না। ঢাকার ওসমানী উদ্যানের উত্তরপূর্ব পাশে অবস্থিত তার সমাধিসৌধের নিকটে একটি মসজিদ বিদ্যমান। ঢাকার গুলিস্তানে অবস্থিত "পীর ইয়েমেনি মার্কেট" এর নামকরণ তার নামানুসারে করা হয়েছে।

## তথ্যসূত্র

বিষয়শ্রেণী:ইসলামি ব্যক্তিত্ব
বিষয়শ্রেণী:বাংলাদেশে ইসলাম
বিষয়শ্রেণী:ঢাকা জেলার ব্যক্তি
বিষয়শ্রেণী:ইয়েমেনি ব্যক্তি
বিষয়শ্রেণী:বাংলাদেশী সুফি সাধক
বিষয়শ্রেণী:ঢাকার ব্যক্তি
বিষয়শ্রেণী:১৫০৯-এ মৃত্যু